Diari Oficial de la Generalitat Valenciana


Sumari del DOGV 2023, del 13-05-1993 (1993/827939)

DECRET 53/1993, de 20 d'abril, del Govern Valencià, pel qual s'accepta la cessió gratuïta de la propietat de l'immoble de 7.346 m2 situat en el polígon Rafalafena, C/ Moncófar, s/n, sobre el qual hi ha construït l'INB Penyagolosa, realitzada per l'Ajuntament de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/04/20/53/dof/vci/html**

### Dades del document

Número de DOGV
:   2023

Data del DOGV
:   13-05-1993

Secció del DOGV
:   DISPOSICIONS GENERALS

Número del document
:   1993/827939


Data del document
:   20-04-1993

Organisme emissor
:   Conselleria d'Economia i Hisenda

Tipus de document
:   Decret

Decret 53/1993, de 20 d'abril, del Govern Valencià, pel qual s'accepta la cessió gratuïta de la propietat de l'immoble de 7.346 m2 situat en el polígon Rafalafena, C/ Moncófar, s/n, sobre el qual hi ha construït l'INB Penyagolosa, realitzada per l'Ajuntament de Castelló.  
L'Ajuntament de Castelló, en sessió plenària realitzada el dia 16 de juny de 1992, acordà la cessió gratuïta a la Generalitat Valenciana de la propietat de l?immoble de situat en el polígon Rafalafena, C/ Moncófar, s/n, sobre el qual hi ha construït l?INB Penyagolosa, propietat de l'ajuntament.  
La cessió es realitza amb el fi determinant que l?immoble es destine, amb caràcter exclusiu i permanent, a l'activitat d'ensenyament.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda, amb la deliberació prèvia del Govern Valencià en la reunió del dia 20 d'abril de 1993,  
DECRETE  
Article primer  
Acceptar la cessió gratuïta de la propietat efectuada per l'Ajuntament de Castelló de l?immoble de 7.346 m2, situat en el polígon Rafalafena d'aquest municipi, C/ Moncófar, s/n, la descripció del qual és la següent: terreny format per les parcel·les 2-112, 2-113 i 2-323, del sector II del polígon Rafalafena, amb una superfície total de 7.346 m2, els límits del qual són: nord, parcel·les 216, 217 i 2-314 del mateix sector del polígon; sud, parcel·les 207, 2-311 i 206 del mateix sector; est, amb el carrer format amb terrenys del polígon indicat; i oest, parcel·les 22, 212 i 207 del mateix sector del polígon de la seua situació.  
Aquest immoble es troba inscrit en el Registre de la Propietat de Castelló núm. 1, al foli 146 girat del tom i llibre 413, finca 10.561.  
Article segon  
La cessió gratuïta efectuada per l'Ajuntament de Castelló es fa amb la condició de destinar l?immoble, amb caràcter exclusiu i permanent, a l'activitat d'ensenyament.  
Article tercer  
El dret de propietat derivat d'aquesta cessió s'haurà d'incorporar a l?Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 20 d'abril de 1993.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI